**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ՀԵՏ ԿԱՊՎԱԾ**

**ԲՈՂՈՔՆԵՐ ՔՆՆՈՂ ԱՆՁ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/86, 03.07.2018թ.

**Բողոք բերող անձ՝ «Մաժէվ» ՍՊԸ**

**Պատվիրատու՝ ՀՀ ՊՆ**

**Գնման ընթացակարգի ծածկագիրը և առարկան**՝ «ՀՀ ՊՆ ՆՏԱԴ-ԳՀԱՊՁԲ-23/5» ծածկագրով գնանշման հարցում

Տեխնիկական միջոցների ձեռքբերում

**Բողոքի պահանջը`**

1.Պարտավորեցնել «ՀՀ ՊՆ ՆՏԱԴ-ԳՀԱՊՁԲ-23/5» ծածկագրով գնանշման հարցման գնահատող հանձնաժողովին դադարեցնել 22.05.2018թ. նիստի արձանագրության 1.1 կետով կայացրած որոշումը՝ «Մաժէվ» ՍՊԸ-ի ներկայացրած հայտի 2-րդ չափաբաժնի մասով որպես մասնագիտական փորձառություն չափանիշը հիմնավորող ներկայացրած ընկերության և ՀՀ ՊՆ-ի միջև 13.04.2015թ. կնքված «ՇՀԱՊՁԲ-1/3/3» ծածկագրով գնման պայմանագիրը նմանատիպ չգնահատելու և առկա անհամապատասխանությունը շտկելու վերաբերյալ:

2. Պարտավորեցնել «ՀՀ ՊՆ ՆՏԱԴ-ԳՀԱՊՁԲ-23/5» ծածկագրով գնանշման հարցման գնահատող հանձնաժողովին դադարեցնել 22.05.2018թ. նիստի արձանագրության 1.1 կետով կայացրած որոշումը՝ «Մաժէվ» ՍՊԸ-ի ներկայացրած հայտի 2-րդ չափաբաժնի մասով որպես մասնագիտական փորձառություն չափանիշը հիմնավորող ներկայացրած ընկերության և ՀՀ ՊՆ-ի միջև 13.04.2015թ. կնքված «ՇՀԱՊՁԲ-1/3/3» ծածկագրով գնման պայմանագիրը անհամապատասխան գնահատելու և առկա անհամապատասխանությունը շտկելու վերաբերյալ:

3. . Պարտավորեցնել «ՀՀ ՊՆ ՆՏԱԴ-ԳՀԱՊՁԲ-23/5» ծածկագրով գնանշման հարցման գնահատող հանձնաժողովին դադարեցնել 22.05.2018թ. նիստի արձանագրության 1.1 կետով կայացրած որոշումը՝ «Մաժէվ» ՍՊԸ-ի ներկայացրած հայտը սույն ընթացակարգի 2-րդ չափաբաժնի մասով մերժելու վերաբերյալ:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների հետ կապված բողոքներ քննող անձին ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների հետ կապված բողոքներ քննող անձին համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների հետ կապված բողոքներ քննող անձին ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: